cyanic-selkie/wikianc huggingface dataset:
Imatra talvella
Imatrankoski oli 1800-luvulla Suomen tunnetuin turistinähtävyys, jota saavuttiin katselemaan kauempaakin. Muun muassa Pietarista käytiin sitä säännöllisesti katsomassa lukuisin joukoin. Gallen-Kallelan maalaus syntyi tilanteessa, jolloin paikallinen voimayhtiö oli kutsunut taiteilijoita ikuistamaan kosken kuohuja vuoden kylmimpänä kuukautena. Virtaavan veden ja jäätyneen ympäristön ero olisi tuolloin suurimmallaan ja koski valaistiin tuolloin ensimmäistä kertaa sähköllä. Kutsun oli saanut Gallen-Kallela, Albert Edelfelt ja Louis Sparre.
Suurikokoinen Imatra talvella -maalaus on dramaattinen vyöryävää koskea kuvaava työ. Siinä sulan ja pakkasen kohtaamisesta syntynyttä huuruavaa väreilevää ilmaa kuvataan hyvin taidokkaasti. Gallen-Kallela tuo maalauksessa esiin luonnonmukaisesti myös lukuisia yksityiskohtia.
Taiteilija Gallen-Kallela teki koskesta teoksia myös mainoskäyttöön.
Imatrankoski padottiin vuonna 1929.
Daily Star
Daily Star on vuonna 1978 perustettu brittiläinen tabloid-sanomalehti, jonka omistaa Northern & Shell. Se keskittyy lähinnä julkkiksiin, urheiluun ja juoruihin.
Runar Karlsson
pienoiskuva|Runar Karlsson Runar Karlsson (s. 3. kesäkuuta 1953) on ahvenanmaalainen poliitikko. Siellä hänet tunnetaan "Rondell-Runarina", koska hän on tehnyt ehdotuksia uusista liikenneympyröistä (ruots. rondell). Hän on ollut Ahvenanmaan maakuntapäivien jäsen vuodesta 2003. Karlsson on myös ollut Ahvenanmaan maakuntahallituksen liikenneministerinä vuosina 1999–2003 sekä viestintäministerinä 2005–2009.
Daily Star
Lehden päätoimittaja on Jon Clark vuodesta 2018.
Ertra, Ertra, Ertra
Ertra, Ertra, Ertra on Eritrean kansallislaulu. Laulu otettiin käyttöön pian maan itsenäistyttyä vuonna 1993. Laulun on sanoittanut Solomon Tsehaye Beraki ja sen ovat säveltäneet Isaac Abraham Meharezghi ja Aron Tekle Tesfatsion. Laulu on kirjoitettu tigrinjaksi, jota kirjoitetaan yleensä etiopialaisella ge'ezin kirjoituksella.
Tuula Mattsson
Tuula Mattsson (s. 1. maaliskuuta 1949) on ahvenanmaalainen poliitikko. Hän on puoluetaustaltaan liberaali. Mattson oli Maarianhaminan kaupunginhallituksen jäsen vuosina 1992–1997 ja vastaavasti valtuutettu 1998–2003 ennen liikenneministeriyttään Ahvenanmaan maakuntahallituksessa 2003–2005.
Vjoski
Vjoski on kylä ja maalaiskunta Tverin alueen Lihoslavlin piirissä Venäjällä. Se sijaitsee 6 kilometriä Lihoslavlista etelään.
Kylän nimi juontuu ”kylää” tarkoittavasta valkovenäläisestä sanasta vjoska. Kunnan asutus on vanhastaan venäläistä. Osinovaja Grjadan taajamasta ja Vjoskin kylästä on linja-autoyhteys Lihoslavliin.
Kurt Schumacher
Curt (Kurt) Ernst Carl Schumacher (13. lokakuuta 1895 Culm, Länsi-Preussi, Saksan keisarikunta – 20. elokuuta 1952 Bonn, Länsi-Saksa) oli saksalainen poliitikko.
Schumacher osallistui vapaaehtoisena ensimmäiseen maailmansotaan. Hän haavoittui vaikeasti Venäjän Veikselin aluepiirissä, nykyisen Puolan alueella, joulukuussa 1914 ja hänen oikea kätensä oli amputoitava.
Schumacher joutui olemaan lähes koko kansallisosialistisen Saksan 12-vuotisen ajan (1933-1945) keskitysleireissä, joissa häntä kidutettiin. Tämä vahingoitti hänen terveyttään, ja hänen vasen jalkansa jouduttiin amputoimaan syyskuussa 1948.
Schumacher oli merkittävässä asemassa Saksan sosiaalidemokraattisen puolueen jälleenrakentamisessa toisen maailmansodan jälkeen maan läntisillä miehitysvyöhykkeillä. Hän onnistui kohottamaan Saksan sosiaalidemokratian profiilia tuomitsemalla jyrkästi Neuvostoliiton miehitysvyöhykkeellä toimineiden sosiaalidemokraattisten puoluejärjestöjen pakkoliittämisen vyöhykkeen kommunistien johtamaan Saksan sosialistiseen yhtenäisyyspuolueeseen 1946.
Schumacher toimi puolueensa puheenjohtajana vuodesta 1946 sekä ensimmäisillä Saksan liittopäivillä ryhmän puheenjohtajana ja samalla oppositiojohtajana vuodesta 1949 kuolemaansa saakka. Hänet koettiin usein vastavoimana liittokansleri ja kristillisdemokraattien puheenjohtaja Konrad Adenauerille, jotka molemmat lasketaan kuuluvaksi läntisen Saksan perustajahahmojen joukkoon.
Keuhkojen tilavuudet
Keuhkojen tilavuudet tarkoittaa keuhkojen eri hengitystilavuuksia. Tilavuudet ovat isompia miehillä, pitkillä ihmisillä, urheilijoilla ja pienempiä tupakoijilla.
Jazz Society Big Band
Jazz Society Big Band (JASO) on suomalainen big band -yhtye, joka perustettiin vuonna 1978 ja jonka johtajana oli alusta asti vuoteen 2011 Raimo Henriksson. Keväästä 2012 alkaen yhtyettä on johtanut Ari Jokelainen. .
Keuhkojen tilavuudet
Keuhkojen tilavuus miehillä on yleensä noin 6 litraa, mutta vain pieni määrä tästä kapasiteetista käytetään normaalin ilman hengittämiseen. Vapaasukeltaja Herbert Nitschillä on mittauksen mukaan keuhkojen kapasiteetti 10 litraa.
Hengityksen tiheys on vastasyntyneellä 30-60 kertaa minuutissa ja aikuisella 12-20 kertaa minuutissa.
Maksimaalinen sisäänhengitystaso
Tämä taso kuvaa sitä ilmamäärää, joka keuhkoissa on maksimaalisen sisäänhengityksen jälkeen.
Jäännösilma
Tämä kuvaa sitä ilmamäärää, joka jää keuhkoihin maksimaalisen uloshengityksenkin jälkeen. Normaalisti jäännösilman tilavuus on 1,1–1,2 litraa.
Hjalmar Hagelstam
Hjalmar Hagelstam syntyi Hyvinkäällä juuri ennen vuosisadan vaihdetta huhtikuussa 1899. Hänen vanhempansa olivat professori Jarl Alarik Hagelstam ja Anna Eleonora o.s. Ehrnrooth. Hagelstam avioitui Kitty Maria Fazerin kanssa 1927 ja erosi tästä 1939. Hagelstam oli sotilasarvoltaan kornetti. Hän kaatui jatkosodan aikana Kannaksella syyskuussa 1941.
Ylioppilaaksi tultuaan Hagelstam aloitti taideopintonsa Helsingin yliopiston piirustussalissa, jossa hän opiskeli vuosina 1918–1923. Viimeisen opiskeluvuotensa aikana hän kävi myös Suomen Taideyhdistyksen piirustuskoulua, minkä jälkeen hän jatkoi taideopintojaan Pariisissa vielä neljän vuoden ajan sekä Italiassa 1929.
Hagelstam oli henkilö-, maisema- ja muotokuvamaalari sekä lähinnä etsausta menetelmänään käyttänyt taidegraafikko. Hän suunnitteli myös abstraktit seinämaalaukset Bauhaus-henkiseen Fazerin kahvilaan vuonna 1930.
Mazon Creek
Mazon Creekin fossiileja löydetään Illinoisista Yhdysvalloista. Fossiilit löytyvät rautakonkreetioista, jotka ovat muodostuneet noin 300 miljoonaa vuotta sitten kivihiilikaudella. Konkreetiot ovat säilyttäneet sekä kasveja, että kovakuoriaisia ja pehmeäruumiisia eliöitä, jotka eivät normaalisti fossiloidu.
Georgius Agricola
thumb|200px|Georgius Agricola Georgius Agricola (24. maaliskuuta 1494 – 21. marraskuuta 1555) oli saksalainen tiedemies, joka tunnetaan ”mineralogian isänä”. Hän syntyi Glauchaussa Saksissa nimellä Georg Pawer mutta muutti opiskelujen myötä nimensä latinankieliseen muotoon →. Hänen tärkein julkaisunsa on mineraalien louhimista ja käsittelyä käsittelevä, vuonna 1556, eli vuosi hänen kuolemansa jälkeen, julkaistu merkkiteos De re metallica.
Mazon Creek
Kasvisto
Mazon Creekin kasvisto sisältää runsaasti muuan muassa saniaisia.
Eläimistö
Mazon Creekistä on tunnistettu fossiileja yli 320 eri eläinlajista. Eläimistö on jaettu kahteen ryhmään: merelliseen Essexin faunaan ja maalla ja makeassa vedessä eläneeseen Braidwoodin faunaan.
Essexin fauna sisältää meduusoja, katkarapuja, kotiloita, simpukoita, meriskorpioneja ja skorpioneja.
Braidwoodin fauna sisältää hyönteisiä, tuhatjalkaisia, skorpioneja, hämähäkkejä, makean veden kaloja, katkarapuja ja molukkirapuja.
Monster Energy
thumb|Monster Energy -energiajuomaa lasissa ja tölkki Monster Energy on Hansen Naturalin vuonna 2002 markkinoille tuoma yhdysvaltalaisvalmisteinen energiajuoma. Valmisteen logona on M-kirjainta muistuttava kuvio, joka on tyylitelty näyttämään raapaisujäljeltä. Kuten muutkin energiajuomat, Monster sisältää runsaasti kofeiinia ja sokeria. Monster Energy on maailman suurin energiajuomien valmistaja ja omistaa yli 50 eri energiajuomabrändiä, kuten nos ja burn. Monster Energy ylitti vuonna 2017 liikevaihdossa kahden miljardin rajan.
Mazon Creek
Eläimistö
Faunan tunnetuin eliö on Tullimonstrum gregarium, joka on nimetty löytäjänsä Francis Tullyn mukaan. Tullimonstrum on Illinoisin osavaltion virallinen fossiili.
Georgius Agricola
De re metallica
thumb|200px|De re metallican kansilehti vuodelta 1556. Agricolan merkittävin teos on De re metallica libri XII. Vaikka teos julkaistiin vasta 1556, se oli omistuskirjoituksen mukaan valmis jo 1550. De re metallica oli yksityiskohtainen ja järjestelmällinen tutkielma kaivostoiminnasta sekä metallurgiasta. Se oli kuvitettu havainnollisin puupiirroksin, jotka käsittelivät kaikkia tuolloin tunnettuja malmien ja metallien louhinta- sekä jalostustapoja. Agricola kuvaa kirjassa myös malmisuonien esiintymistä kallioperässä, kehittäen osaltaan aikansa tieteellistä geologista julkaisutoimintaa. Agricola kuvailee kirjassaan myös käytännön maanmittaustoimintaa ja kaivosvaltausoikeuksia yksityiskohtaisesti, sekä kulta- ja tinamalmisuonten pesemistä metallien keräämiseksi. Kirja onkin aikansa ensimmäinen täydellinen opas kaivostoimintaan. Kirjassa esitetyt metallipelkistysmenetelmät olivat arvokkaita ja yleisesti käytössä 1900-luvulle asti.
Vuonna 1912 lontoolainen Mining Magazine julkaisi De re metallicasta englanninkielisen käännöksen. Sen oli tehnyt yhdysvaltalainen kaivosinsinööri Herbert Hoover, myöhempi Yhdysvaltain presidentti, yhdessä puolisonsa Lou Henry Hooverin kanssa.
Monster Energy
Yhdysvalloissa FDA epäilee viiden ihmisen kuolleen näiden juotua Monsteria.
Georgius Agricola
De Re Fossilium
Agricola oli jo vuonna 1546 julkaissut teoksen De Re fossilium jossa hän käsitteli mineraalien aineellisia ominaisuuksia ja luokitteli mineraalit. Tätä Agricolan teosta pidetään yleisesti mineralogian lähtökohtana jonka peruskiveksi taasen muodostui De Re Metallica
De Veteribus et Novis Metallis
Teoksessaan De Veteribus et Novis Metallis (1546) Agricola paikantaa 1539 tehdyn Lapin varhaisimman kultalöydön Finnmarkeniin.
Monster Energy
Monster-makuja Suomessa
Vuonna 2020 Suomessa myytäviä makuja:
Kilpikonnan kuorella
Kilpikonnan kuorella on yhdysvaltalaiskirjailija John Greenin viides romaani. Englanninkielinen alkuperäisteos Turtles All the Way Down julkaistiin 10. lokakuuta 2017 ja Helene Bützowin suomenkielinen käännös 24. lokakuuta 2017.
Mathesonin klaani
Mathesonin klaani (gaeliksi MacMhathain) on yksi Skotlannin klaaneista Lochalshissa, Ylämaalla.
Päällikkö
Sir Fergus John Matheson, 7th Baronet (vuodesta 1993)
Historia
1400-luvun alussa Mathesonin klaani oli varsin vaikutusvaltainen, ja klaanin päälliköllä Alastair Mathesonilla oli vuoden 1427 tienoilla johdossaan noin 2000 miestä. Kuningas Jaakko I kuitenkin vangitutti ja teloitutti hänet, sillä hän kuningas pelkäsi klaanipäälliköiden vaikutusvaltaa. Jakobiittikapinan aikaan osa klaanin jäsenistä oli brittien, osa kapinallisten puolella.
Mittateoria
Mittateoria on matematiikan ala, joka tutkii sigma-algebroja, mittoja, ulkomittoja, mitallisia funktioita ja integraaleja. Mittateoriaa käytetään erityisen paljon analyysissä ja todennäköisyyslaskennassa.
Historiaa
Osoittautuikin, että mittateorian määritelmät sopivat hyvin vastaamaan monimutkaisten ja patologisten joukkojen geometriaan. Sillä pystyttiin määrittelemään joukoille muun muassa dimensio, joka kertoo enemmän joukon hienorakenteesta kuin esimerkiksi perinteinen topologinen dimensio. Tästä enemmän artikkelissa Hausdorffin dimensio. Itse asiassa vuonna 1919 A.S. Besicovitš kehitti geometrisen mittateorian vastaamaan joukkojen ja mittojen geometrisiin kysymyksiin.
Mittateoriasta on ollut sovelluksissa paljon hyötyä. Mittateorian synty mullisti muun muassa todennäköisyyslaskennan. Andrei Kolmogorov kehitti todennäköisyyslaskennalle mittateoreettiset aksioomat ja määritteli todennäköisyyden mittana ja tapahtumat sigma-algebrana. Nykyään todennäköisyyslaskennan mittateoreettista tutkimusta kutsutaan todennäköisyysteoriaksi.
Pes (Novgorodin alue)
Pes on maalaiskunta ja sen keskuskylä Novgorodin alueen Hvoinajan piirissä Venäjällä. Se sijaitsee samannimisen joen varrella noin kymmenen kilometriä Hvoinajasta länteen. Kylässä on 1 600 ja kunnassa reilut 1 800 asukasta (vuonna 2012).
Pesin kunnan pinta-ala on 220,74 neliökilometriä. Se rajoittuu koillisessa Hvoinajan piirin Ostahnovon, kaakossa Borovskojen, etelässä Migološtšin sekä lännessä ja pohjoisessa Antsiferovon kuntiin. Pinta-alasta 86,9 % on metsää, 6,8 % maatalousmaata ja 2,9 % vesistöjä. Seudulla on lukuisia järviä. Huomattavin joki on Pes.
Keskuskylän lisäksi kuntaan kuuluu Lesnoin asemataajama sekä 8 kylää: Griva, Isaiha, Jahnovo, Lopatino, toinen Pesin kylä, Rakitino, Safonovo ja Vasiljovo. Lesnoissa ja Rakitinossa on molemmissa noin sata asukasta. Viidessä kylässä ei ole lainkaan vakituista asutusta.
Kylän nimi oli aikaisemmin Novoselitsy. Nykyisen nimensä se sai 1920-luvulla rautatien ja sahan rakentamisen yhteydessä. Vuosina 1962–2000 Pesillä oli kaupunkimaisen taajaman status.
Pesin kautta kulkee Sonkovon ja Pietarin välinen rautatie. Kylästä on paikallisjunayhteydet Budogoštšiin ja Hvoinajaan. Piirikeskukseen on myös linja-autoyhteys. Kunnan suurimmat työnantajat ovat puunhankintaa harjoittava Pesin metsäteollisuuspiiri, Transneftin öljyjohdon pumppuasema sekä hiekkaa ja soraa louhiva yritys.
Rautatie jakaa Pesin kylän kahteen osaan. Se koostuu etupäässä puutarhapalstojen ympäröimistä omakotitaloista. Palveluihin kuuluvat lastentarha, keskikoulu, kulttuuritalo, kirjasto, lääkintäasema, apteekki, vanhainkoti, posti sekä joukko kauppoja ja kahvila.
Jason Demers
Jason Demers (s. 9. kesäkuuta 1988 Dorval, Quebec, Kanada) on kanadalainen jääkiekkopuolustaja. Demersin vahvuuksiin kuuluvat monipuolisuus, kiekollinen peli, liike, syöttäminen, laukaus ja fyysinen peli. Hänellä ei ole varsinaisia heikkouksia, mutta Demersillä on kuitenkin kehitettävää vielä luistelussa ja pelikäsityksessä. Hän laukoo oikealta.
Ura
Demers varattiin QMJHL-joukkue Moncton Wildcatsiin 78. pelaajana vuonna 2004, jonka jälkeen hän siirtyi joukkueeseen kaudeksi 2004–2005. Kesken kauden 2005–2006 Demers siirtyi Victoriaville Tigresiin. Hän toimi viimeisellä juniorikaudellaan 2007–2008 joukkueen varakapteenina ja oli tehoilla 9+55=64 koko QMJHL:n tehokkain puolustaja. San Jose Sharks varasi Demersin seitsemännellä kierroksella 186. pelaajana NHL:n varaustilaisuudessa 2008.
Heti varauksensa jälkeiseksi kaudeksi 2008–2009 Demers siirtyi San Jose Sharksin organisaatioon. Hän pelasi kautensa kokonaan farmijoukkue Worcester Sharksissa AHL:ssä. Kaudella 2009–2010 Demers nousi monien yllätykseksi San Josen NHL-joukkueen vakiokokoonpanoon. Hänen tulokaskautensa toi 51 runkosarjaottelussa tehot 4+17=21 ja 15 pudotuspeliottelussa tehot 1+4=5. Demers teki NHL-debyyttinsä 1. lokakuuta 2009 Colorado Avalanchea vastaan. Hänen NHL-uransa avausmaali syntyi 15. marraskuuta 2009 Chicago Blackhawksin Cristobal Huet'n taakse. 30. tammikuuta 2010 Demers onnistui tekemään kaksi ylivoimamaalia Minnesota Wildin Josh Hardingin taakse. Saman vuoden heinäkuussa hän jatkoi sopimustaan Sharksin kanssa kahdella vuodella kevääseen 2013 saakka.
Kausi 2010–2011 oli Demersille ensimmäinen kokonainen NHL:ssä ja hän teki runkosarjassa 75 ottelussa tehot 2+22=24. NHL:n työsulun vuoksi hän aloitti kauden 2012–2013 Suomessa ja SM-liigajoukkue Oulun Kärppien riveissä, jonne hän siirtyi syyskuussa 2012. Demers pelasi Kärpissä 30 ottelua ja teki tehot 5+16=21. NHL-kausi alkoi tammikuussa 2013 työsulun päätyttyä.
Kaudella 2013–2014 Demers teki 75 runkosarjaottelussa NHL-vuosiensa ennätystehot, 5+29=34. Lisäksi hän pelasi seitsemän pudotuspeliottelua ja sai niissä yhden syöttöpisteen. Heinäkuussa 2014 hän teki Sharksin kanssa kaksivuotisen jatkosopimuksen. Saman vuoden marraskuussa, kesken kauden 2014–2015, hän siirtyi kuitenkin Dallas Starsiin pelaajakaupassa, jossa Sharks sai vaihdossa puolustaja Brenden Dillonin. Stars sai Sharksilta Demersin lisäksi kolmannen kierroksen varausvuoron NHL:n varaustilaisuudessa 2016. Molempien joukkueiden riveissä Demers pelasi yhteensä 81 ottelua, joissa teki viisi maalia ja 20 syöttöpistettä.
Kaudella 2015–2016 Demers ehti pelata 61 runkosarjaottelua ja tehdä niissä seitsemän maalia ja 23 tehopistettä. Maaliskuussa hänen ilmoitettiin olevan olkapäävamman vuoksi kuuden viikon ajan sivussa pelaavasta kokoonpanosta. Kesällä 2016 Demers teki vapaana pelaajana sopimuksen Florida Panthersin kanssa.
Shenzhenin pörssi
thumb|270px|Shenzhenin pörssi Shenzhenin pörssi (SZSE, ) on yksi Kiinan kolmesta pörssistä Shanghain pörssin (SSE) ja Hongkongin pörssin ohella. Se sijaitsee Shenzhenin kaupungissa lähellä Hongkongia. Pörssi on perustettu 1. joulukuuta 1990. Tietokoneavusteinen kaupankäyntijärjestelmä otettiin käyttöön 20. maaliskuuta 1991.
Pörssin yritysten markkina-arvo oli tammikuussa 2016 yhteensä 2 651,8 miljardia Yhdysvaltain dollaria. Markkina-arvolla mitattuna Shenzhenin pörssi oli tuolloin maailman 7. tai 8. suurin pörssi. Aasialaisista pörsseistä sitä suurempia olivat tällöin ja tällä mittarilla arvioituna Japanin pörssi ja Shanghain pörssi.
Osakekaupan määrällä (982,911 mrd. USD) mitattuna Shenzhenin pörssi oli tammikuussa 2016 maailman 4. suurin (edellään vain NYSE, Bats Global Markets ja Nasdaq) ja Aasian suurin pörssi. Vuoden 2015 Kiinan osakehuuman loppuvaiheessa marras-joulukuussa SZSE oli kaupan arvolla mitattuna maailman vilkkain pörssi ja koko vuoden 2015 tilastossa sen osakekaupan rahallisen arvon (19 611 mrd. USD) ohitti vain Shanghain pörssi (21 343 mrd USD). Päivittäin arvolla mitattuna noin 2,3 % pörssin yritysten osakkeista vaihtaa omistajaa (2/2016).
Helmikuun 26. päivänä 2016 Shenzhenissä listattuja yrityksiä oli 1 751 kappaletta. Vaikka kiinalaisista pörssiyrityksistä merkittävä määrä on valtion ohjaamia (valtiolla osake-enemmistö), Shenzhenin pörssiin oli listautunut huomattavasti enemmän yksityisomisteisia, innovatiivisiä ja pienempiä yhtiöitä kuin Shanghain pörssiin (2015). Shenzenin pörssin ja etenkin sen ChiNext-listan on luonnehdittu muistuttavan tässä suhteessa Nasdaqia.
Shenzenin pörssin osakeindeksejä ovat esimerkiksi SZSE Component-, SZSE A Share- ja ChiNext-indeksit. Näistä tunnetuimpiin kuuluu tammikuussa 1995 esitelty Shenzhenin pörssin komponentti-indeksi (indeksikoodi 399001, tai SZCO), joka kuvaa SZSE-pörssin 500 suurimman ja vaihdetuimman A-osakkeen kurssikehitystä. Suomessa esimerkiksi Yleisradio julkaisee päivittäin tekstitv:ssä Shenzhenin A-osakkeiden indeksiä (indeksikoodi 399107, tai SZSA), joka esiteltiin jo lokakuussa 1992.
Jopa 60 % SZSE:n yrityksistä edustaa valmistavaa teollisuutta, 15 % kaivossektoria ja 7 % rahoitusalaa (SSE:ssa vastaavat osuudet 28 %, alle 3 % ja 32 %).
Vuonna 2016 pörssin viisi markkina-arvoltaan suurinta yritystä olivat: 1. Vanke (199,832 mrd. RMB), 2. Midea (181,941 mrd. RMB), 3. Ping An Bank (156,251 mrd. RMB), 4. Gree (148,107 mrd. RMB) ja 5. Wuliangye Yibin (130,885 mrd. RMB).
Muyegbe Mubala
Muyegbe Mubala (s. 12. joulukuuta 1970) on kinshasankongolainen entinen pikajuoksija. Hän kilpaili vuoden 1992 kesäolympialaisissa Barcelonassa naisten 100 metrin juoksussa ja putosi ensimmäisellä kierroksella jäätyään eränsä kahdeksanneksi. Hän teki henkilökohtaisen ennätyksensä ajalla 12,76.
Tulivalmuska
Tulivalmuska (Tricholoma aurantium) on oranssinsävyinen helttasieni valmuskojen suvussa, joka ei sovellu ruoaksi epämiellyttävän makunsa vuoksi.
Ulkonäkö
Tulivalmuskan lakki on 5-10 cm, joskus jopa 15 cm leveä ja kupera. Se on reunoilta sisäänkiertynyt, vähän koholla, oranssi ja pikkusuomuinen. Sienen jalka on 5-10 cm pitkä, 1-3 cm paksu, alaosasta paksuuntunut, tyvestä suippo. Heltat ovat tiheässä ja kolotyviset, ensiksi vakoiset, myöhemmin täplikkäät. Malto on valkoista ja heikosti punertuvaa. Sieni tuoksuu voimakkaasti jauholle tai kurkulle. Maku on hyvin karvas.
Levinneisyys ja elinympäristö
Tulivalmuska kasvaa kuusen tai männyn seurassa kalkkialustalla usein suurina kehinä tai ryhminä. Lajia esiintyy Etelä-Suomessa harvinaisena.
Subandrio
Subandrio (15. syyskuuta 1914 Malang, Itä-Jaava – 3. heinäkuuta 2004) oli indonesialainen diplomaatti ja poliitikko, joka toimi Indonesian ulkoministerinä presidentti Sukarnon aikana vuodesta 1957 vuoteen 1966, jolloin hän joutui 29 vuodeksi vankilaan epäonnistuneen vallankaappausyrityksen jälkeen.
Subandrio oli koulutukseltaan kirurgi. Opiskeluaikanaan Jakartan lääketieteellisessä yliopistossa hän otti osaa Indonesian itsenäistymiseen tähtäävään toimintaan. Hän otti toisen maailmansodan aikana osaa Japanin vastaiseen liikkeeseen, kun taas Sukarno ja puolustusministeri Abdul Haris Nasution olivat yhteistoiminnassa japanilaisten kanssa. Sodan jälkeen Subandrio toimi suurlähettiläänä Lontoossa 1950–1954 ja Moskovassa vuoteen 1957, jolloin hänet nimitettiin ulkoministeriksi, toiseksi varapääministeriksi ja tiedustelupalvelun johtajaksi.
Henry Louis Gates
thumb|Henry Louis Gates
Henry Louis "Skip" Gates, Jr. (s. 16. syyskuuta 1950 Piedmont) on yhdysvaltalainen kirjallisuuskriitikko, pedagogi, tutkija, kirjoittaja, toimittaja ja filosofi. Gates toimii professorina Harvardin yliopistossa, jossa hän johtaa Afrikan ja afro-amerikkalaisen tutkimuksen W. E. B. Du Bois -instituuttia. Hän on työskennellyt läheisesti Kwame Anthony Appiahin kanssa toimittaen muun muassa Transition Magazine -julkaisua.
Gates syntyi Piedmontissa, Länsi-Virginiassa. He opiskeli Yalessa ja oli ensimmäinen afro-amerikkalainen, jolle myönnettiin Andrew W. Mellon Foundationin stipendi, jonka turvin hän opiskeli Cambridgen yliopistossa englantilaista kirjallisuutta. Fordin stipendiaattina hän suoritti Ph.D. -tutkinnon.
Clare Collegessa Cambridgessa Gates työskenteli yhdessä nigerialaisen kirjailijan Wole Soyinkan kanssa, vaikka Soyinkalta oli evätty pääsy kirjallisuusosastolle, koska Afrikan kirjallisuutta pidettiin tuolloin Gatesin mukaan "parhaimmillaan, sosiologiana tai sosiaaliantropologiana, mutta ei oikeana kirjallisuutena." Soyinkasta tuli kuitenkin ensimmäinen musta afrikkalainen, jolle myönnettiin Nobelin palkinto. Soyinka jäi vaikuttavaksi mentoriksi Gatesille ja tämän monien töiden kohteeksi. Hän löysi mentorikseen myös muita, jotka jakoivat "yhteisen herkkyyden". Näitä olivat muun muassa Raymond Williams, George Steiner, ja John Holloway.
Akateeminen ura
Vuodesta 1975 Gates työskenteli Afro-American Studies -osastolla Yalessa sihteerinä ja luennoitsijana sekä apulaisprofessorina. Cornellin yliopistossa hän toimi vuosina 1985–1989. Työskenneltyään Kaksi vuotta Duken yliopistossa hän siirtyi nykyiseen tehtäväänsä englannin professoriksi Harvardiin 1991. Hän johtaa myös W. E. B. Du Bois -instituutin Afrikan ja afro-amerikan tutkimusta.
Rasismia vastaan
Gatesin mukaan separatistinen Afrikka-keskeinen koulutus edistää rasistisia stereotypioita, ja hän pitää "naurettavana" ajatusta, että vain mustat saisivat tehdä afrikkalaista ja afro-amerikkalaista kirjallisuutta. Hänen mielestään "ollakseen asiantuntija ei tarvitse itse näyttää tekemisensä kohteelta". Hän lisää, että "on naurettavaa, jos joku sanoo, ettei pysty nauttimaan Shakespearestä, koska ei ole anglosaksi. Tämä on vulgääria ja rasistista, tuli se mustasta tai valkoisesta suusta."
Gatesin asema kirjallisuusteoreetikkona on kohdannut kritiikkiä mustien separatistien ja perinteisen länsimaisen kirjallisuusteorian välissä. Mustan kirjallisuuden suosimisen pelätään jättävän länsimaisen kirjallisuuden heikompaan asemaan. Mustan separatismin kannattajat pelkäävät valkoisen kirjallisuuden dominoivan Gatesin esittämässä monikulttuurisessa integraatiossa.
Rasistiset piiloasenteet näkyviksi
Gates joutui itse todistamaan käytännössä kesällä 2009, että rasistiset asenteet ovat vielä vahvoja USA:ssa, vaikka maassa on musta presidentti. Professori joutui pidätetyksi saapuessaan kotiinsa Kiinan matkalta. Ulkopuolinen ilmoitti poliisille, että kaksi mustaa miestä yrittää reppu selässä tunkeutua asuntoon Harvardin yliopiston alueella. Gates joutui ilmiannon takia autonkuljettajineen pidätetyksi. Gates käänsi tilanteen positiiviseksi siinä mielessä, että yhteiskunnassa vallitsevat piiloasenteet tulivat nyt näkyviin niin, että niistä voi nyt keskustella.
Kirjallisuushistoria
Kirjallisuushistorioitsijana, Gates on ollut aktiivinen mustien julkaisujen taltiointiprojektissa (Black Periodical Literature Project) Gates hankki "The Image of the Black in Western Art," kokoelman. Arkistotutkimuksensa tuloksena Gates löysi Our Nig, ensimmäisen mustan kirjailijan Harriet E. Wilson, vuonna 1859 julkaistun teoksen USA:ssa, Tätä seurasi käsikirjoituslöytö The Bondwoman's Narrative samalta aikakaudelta.
Gates on ollut rakentamassa mustan kulttuurin akateemista tutkimusta ja toiminut sosiaalisen, koulutuksellisen, ja intellektuellisen tasa-arvon puolestapuhujana. Hän on kirjoittanut The New York Times -lehteen puolustaen rap-musiikkia ja Sports Illustrated -lehteen mustasta nuorisokulttuurista. 1992 hänelle myönnettiin George Polk -palkinto sosiaalisista kirjoituksistaan The New York Timesissa. Gatesin asiantuntemusta käytettiin oikeusjutussa Floridassa, joka koski rap-yhtye 2 Live Crewin kielenkäyttöä. Gates osoitti, että sanasto, jota syyttäjä väitti loukkaavaksi, oli afro-amerikkalaista alkuperää. Sitä oli käytetty peleissä ja kirjallisuudessa ja tulisi suojata.
Monikulttuurinen sukupuu
Gates on toiminut tuottajana African American Lives (2006) ja African American Lives 2 (2008) sarjoissa, joissa nimekkäiden afroamerikkalaisten sukupuuta on etsitty DNA-testein. Gatesille on selvinnyt hänen oma, osittain eurooppalainen sukupuunsa (50 %). Hän on irlantilaisen kuninkaan Niallin ja nigerialaisen Yoruba-kansan jälkeläinen.
Kunniamaininnat
Gates nimettiin MacArthur Fellowksi vuonna 1981 ja listattiin Time-aikakauslehdessä yhdeksi “25 vaikutusvaltaisesta amerikkalaisesta” vuonna 1997. Vuonna 2006, Gates Alphonse Fletcher Jr. oppituolin professoriksi Harvardissa. Tammikuussa 2008,hän oli perustamassa The Root, verkkoportaalia The Washington Post Companylle. Gates on Fletcher Foundation puheenjohtaja, ja Council on Foreign Relations. Hän on monissa johtokunnissa, kuten New York Public Library, Jazz at Lincoln Center, The Aspen Institute, The Brookings Institution, The Studio Museum of Harlem, The NAACP Legal Defense Fund, HEAF (the Harlem Educational Activities Fund) ja Center for Advanced Study in the Behavioral Sciences, Stanfordissa, Kaliforniassa.
Vuonna 2006 Gates kutsuttiin Sons of the American Revolution -järjestöön, kun hän oli selvittänyt sukulaisuutensa John Redmaniin, vapaaseen mustaan taistelijaan, joka oli osallistunut Amerikan sisällissotaan.
Harvard-alueella hampurilaisravintola (Mr. Bartley's Burger Cottage) tarjoaa professori Skip Gatesin hampurilaisia, joiden päällä on ananasta ja teriyaki-kastiketta.
Arthur Spåre
pienoiskuva|Arthur Spåre Arthur Robert Gustav Spåre (8. toukokuuta 1862 Helsinki – 12. lokakuuta 1937 Helsinki) oli suomalainen Venäjän keisarillisen armeijan kenraalimajuri ja Kuopion läänin kuvernööri.
Spåren vanhemmat olivat eversti, senaattori ja salaneuvos Knut Robert Karl Walfrid Spåre (1831–1903) ja hänen ensimmäinen puolisonsa Beata Fredrika Matilda Cronholm (1835–1868). Hän kävi Haminan kadettikoulua 1877–1881 ja Hänen Majesteettinsa Keisarin paašikoulua Pietarissa 1881-1885. Hänestä tuli kamaripaaši 1884 ja kornetti 1885. Spåre aloitti sotilasuransa Keisarinna Aleksandra Feodorovnan ulaanirykmentissä. Hänet ylennettiin luutnantiksi 1889, aliratsumestariksi 1894, ratsumestariksi 1897 ja everstiksi 1906. Spåre osallistui aatelissäädyssä valtiopäiville 1888, edustaen Stjerncrantz-sukua.
Spåre määrättiin joulukuussa 1912 Venäjän sisäasiainministeriön palvelukseen asetettuna Henkivartioväen ratsuväkeen. Hän toimi Kuopion läänin kuvernöörinä 1913–1917. Kenraalimajuriksi Spåre ylennettiin joulukuussa 1913. Hän erosi sotapalveluksesta ja kuvernöörin virasta helmikuun vallankumouksen jälkeen huhtikuussa 1917. Suomen sisällissotaan Spåre osallistui valkoisten puolella Savon rintamalla.
Koi No Yokan
Albumi debytoi Billboard 200 -listalla sijalla 11 ja sai erittäin positiivisen vastaanoton kriitikoilta.
Vastaanotto
Arvosteluja yhteen koostava sivusto Metacritic antoi albumille arvosanaksi 86/100, perustuen 18 eri arvosteluun. Tällä arvosanalla albumi oli kyseisen sivuston kahdeksanneksi paras albumi vuonna 2012.
Revolver -lehti nimesi Koi No Yokanin vuoden albumiksi(Album of the Year) toukokuussa 2013. Samoin Suomessa myös Sue-lehti nimesi Koi No Yokanin vuoden parhaimmaksi ulkomaiseksi albumiksi joulukuussa 2012.
Tekijät
Koi No Yokan album personnel adapted from the CD liner notes.
Kaikkiruokaisuus
pienoiskuva|[[Varis on kaikkiruokainen lintu.]] Kaikkiruokaisuus tarkoittaa sitä, että jokin eläin syö niin kasvi- kuin eläinravintoakin. Kaikkiruokaisuutta harrastavaa eläintä kutsutaan omnivoriksi tai kaikkiruokaiseksi. Ihminen on kaikkiruokainen.
Kaikkiruokaisuuden sijasta eläimet voivat olla esimerkiksi kasvinsyöjiä tai lihansyöjiä.
Niklas Bergström
Niklas Bergström (s. 18. elokuuta 1974 Karlstad) on ruotsalainen riistamaaliampuja.
Bergström on saavuttanut MM-kilpailuissa miesten sarjassa yhden hopean ja viisi pronssia, sekä poikien sarjassa yhden hopean riistamaalilajeissa. Olympialaisissa hän on edustanut maataan Ateenassa 2004 10 m olympiakiväärissä ollen kahdestoista.
Voimistelu kesäolympialaisissa 1976
Voimistelu kesäolympialaisissa 1976 käytiin telinevoimistelussa 14 eri lajissa, joista kahdeksan oli miehille ja kuusi naisille.
Painajaiskuja
Painajaiskuja on vuonna 1947 ensi-iltansa saanut Edmund Gouldingin ohjaama yhdysvaltalainen film noir -elokuva, jonka pääosia näyttelevät Tyrone Power ja Joan Blondell.
Juoni
Painajaiskuja kertoo kunnianhimoisen huijarin noususta ja tuhosta. Kuuluisaksi viihdetaiteilijaksi tähtäävä Stanton ”Stan” Carlisle (Tyrone Power) liittyy nuhruiseen kiertävään tivoliin, jossa hän alkaa työskennellä selvänäkijä madame Zeenan (Joan Blondell) ja madamen alkoholismista kärsivän Pete Krumbein -nimisen (Ian Keith) aviopuolison apulaisena. Stan saa tietää monien ihmisten haluavan ostaa Krumbeinien liikesalaisuuden, mutta madame ei suostu myymään sitä. Stan yrittää saada selville kultaisen liikesalaisuuden kehittelemällä hänen ja Zeenan välille rakkaussuhdetta, mutta madame on edelleen uskollinen juopottelevalle aviomiehelleen.
Eräänä iltana Stan antaa Petelle vahingossa väärän pullon; iäkäs Pete kuolee juotuaan metanoli- eikä pontikkapullosta. Pelastaakseen liiketoimintansa Zeena joutuu kertoa ja opettaa Stanille liikesalaisuutensa, jotta hän voisi työskennellä hänen avustajanaan. Kun Stanin ja tivolityöntekijä Mollyn (Coleen Gray) romanssi paljastuu, heidät pakotetaan avioitumaan. Kun Stan ei ole enää tervetullut tivoliin, hän tajuaa sen oikeastaan olevan hänelle tilaisuus tulla kuuluisaksi; hänellähän on mielessään madame Zeenan liikesalaisuus. Stan ja Molly lähtevät tivolista kohti suurempia lavoja ja kirkkaampia valoja, mutta avioparin tulevaisuus ei olekaan niin kirkas kuin kuvittelisi...
Tuotanto
Romantiikka- ja seikkailuelokuvistaan tunnettu Tyrone Power halusi laajentaa uramahdollisuuksiaan ja osti alkuperäisen romaanin elokuvaoikeudet syyskuun lopussa 1946 50 000 dollarilla. Elokuvan rooleihin harkittiin muun muassa Anne Baxteria, Celeste Holmia, June Allysonia, Marlene Dietrichia, Luise Raineria ja Constance Bennettia. Ohjaajiksi harkittiin muun muassa William Keighley’tä ja Lloyd Baconia.
Painajaiskujan kuvaukset alkoivat 19. toukokuuta 1947. Elokuva kuvattiin tuotantoyhtiö 20th Century Foxin studioilla Los Angelesin Century Cityssä Kaliforniassa ja Chicagossa Illinoisissa. Elokuvan kuvaukset saatiin päätökseen 31. heinäkuuta 1947. Painajaiskujan tuottajat rakennuttivat elokuvaa varten 20th Century Foxin studioiden takana olevalle tontille 40 000 m² kokoiselle alueelle tivolin, jonne palkattiin yli sata avustajaa.
Julkaisu ja vastaanotto
Painajaiskuja sai Yhdysvaltain ensi-iltansa New Yorkissa 9. lokakuuta vuonna 1947, ja maanlaajuinen ensi-ilta oli 28. lokakuuta. Suomessa elokuva sai teatteriensi-iltansa 23. huhtikuuta vuonna 1948. Elokuva uudelleenjulkaistiin Yhdysvalloissa vuonna 1955.
Petrifun
Petrifun on suomalainen Kuopiosta lähtöisin oleva vaatevalmistaja. Liikevaihto vuonna 2014 (12kk) oli 5 129 000€.
Painajaiskuja
Julkaisu ja vastaanotto
Painajaiskuja on erilainen verrattuna muihin film noir -elokuviin; elokuvassa esiintyvät eturivin näyttelijöitä, tuotantoryhmä oli laaja ja budjetti suurehko. Vaikka elokuvaa mainostettiin paljon, Painajaiskuja ei ilmestyessään saavuttanut taloudellista menestystä. Lisäksi elokuva sai aikansa elokuvakriitikoilta sekalaiset arvostelut. Nykyisten elokuvakriitikoiden keskuudessa Painajaiskuja on arvostelumenestys, ja nykyään elokuvaa pidetään esikuvallisena film noir -elokuvana. Painajaiskuja on saanut klassikkoelokuvan aseman, ja Tyrone Powerin suoritusta elokuvassa pidetään yhtenä hänen parhaimmistaan. Rotten Tomatoes -sivuston mukaan kriitikoiden arvosteluista täysi sata prosenttia on myönteistä perustuen kymmeneen arvosteluun.
Petrifun
Yhtiö perustettiin vuonna 1973 nimellä Petritex. Vuonna 2013 se vaihtoi nimekseen Petrifun. Sillä on omia myymälöitä, ja monet ketjut toimivat sen jälleenmyyjinä. Paitojen tuotanto on ulkoistettu Tallinnaan ja Vietnamiin.
Painajaiskuja
Julkaisu ja vastaanotto
20th Century Fox julkaisi elokuvan DVD:nä ensimmäistä kertaa Yhdysvaltain markkinoille 7. kesäkuuta vuonna 2005.
Electronic Arts
pienoiskuva|EA:n pääkonttori [[Redwood Cityssä vuonna 2007.]] Electronic Arts eli EA on yhdysvaltalainen yhtiö, joka tuottaa ja levittää videopelejä. Yhtiön pääkonttori sijaitsee Redwood Cityssä, Kaliforniassa. Yhtiö perustettiin vuonna 1982, ja yhtiön perustaja ja pitkäaikainen johtaja oli Trip Hawkins. Nykyinen toimitusjohtaja on Andrew Wilson. Maaliskuussa 2018 yhtiö oli Amerikan ja Euroopan toiseksi suurin videopeliyhtiö tulojen ja markkina-arvon perusteella, Activision Blizzardin jälkeen ja ennen Take-Two Interactivea ja Ubisoftia.
Alkuvaiheet
Electronic Artsin perustaja Trip Hawkins on kertonut olleensa kiinnostunut peleistä koko elämänsä ajan. Hän piti monimutkaisista lautapeleistä, kuten Strat-O-Maticista ja Dungeons & Dragonsista. Hawkins kuuli kesällä 1975 mikroprosessorista ja osituskäyttöön suunnatun päätteen vuokraamisesta. Silloin hän päätti, että hän perustaisi tietokonepeleihin keskittyvän yhtiön vuonna 1982, koska hän uskoi, että tarvittavan tekniikan kehittymiseen, kaupallistamiseen ja yleistymiseen menisi vielä seitsemän vuotta.
Valmistuttuaan Harvardin yliopistosta Hawkins lähti opiskelemaan Stanfordiin. Tämä vei hänet mikrotietokoneiden vallankumouksen keskukseen. Hän sai töitä Applelta lopettaessaan opiskelunsa vuonna 1978. Applella oli silloin vain 15 työntekijää, ja yhtiö oli myynyt historiansa aikana vain tuhat tietokonetta, joista useimmat edellisenä vuonna. Neljä vuotta myöhemmin Apple oli Fortune-lehden 500 suurimman yrityksen listalla. Yhtiöllä oli 4 000 työntekijää ja melkein miljardin dollarin tulot vuodessa. Tietokoneet, jotka aiemmin olivat vieneet kokonaisia huoneita yliopistoissa, maksoivat enää alle 500 dollaria ja mahtuivat helposti nurkkapöydälle olohuoneessa. Apple II, Commodore 64 ja Atari 400/800 antoivat tavallisille ihmisille mahdollisuuden tehdä ja pelata pelejä.
Hawkins rahoitti yhtiötä omista varoistaan seuraavat kuusi kuukautta. Aluksi hän työskenteli yksin kotoaan ja sitten käytti toimistoa Sequoia Capitalissa, jossa hän alkoi myös palkkaamaan ensimmäisiä työntekijöitä. San Mateosta Kaliforniassa oli EA:n vakituinen päämaja vuoteen 1998 saakka, jolloin yhtiö siirtyi läheiseen Redwood Cityn kaupunkiin.
Electronic Arts tunnettiin yrityksen alkuvaiheissa nimenomaan pienempien pelintekijöiden ja studioiden julkaisijana. Tämän kauden merkittävimpiä EA:n julkaisuja olivat muun muassa Archon ja M.U.L.E. (1983). Vasta vuonna 1987 EA tuotti ensimmäisen omin voimin tuotetun pelin (Skate or Die). Electronic Arts julkaisi monia Bullfrog Productions -ryhmän kuuluisia pelejä, kuten ensimmäisen ”jumalpelin” Populousin (1988) sekä huvipuiston rakennuspelin Theme Parkin (1994). Bob Dinnermanin vuonna 1988 julkaistu F/A-18 Interceptor oli omana aikanaan grafiikaltaan vaikuttavimpana pidetty lentosimulaattori kotitietokoneille. EA:n hyötyohjelmista merkittävin oli alun perin Amigalle tehty Deluxe Paint (1985), joka oli useiden vuosien ajan merkittävimpiä piirustusohjelmia. pienoiskuva|Electronic Arts -yhtiön logo 1980-luvulta vuoteen 1999.
Kaleka Mutoke
Kaleka Mutoke (s. 7. heinäkuuta 1966) on kinshasankongolainen entinen yleisurheilija.
Electronic Arts
1999–2013
Vuonna 1999 EA korvasi pitkäaikaisen logonsa uuteen, joka perustui EA Sportsin tuolloin käyttämään logoon.
Kaleka Mutoke
Kesäolympialaisissa 1988 Soulissa Mutoke putosi miesten 5 000 metrin juoksussa ensimmäisellä kierroksella jäätyään eränsä kuudenneksitoista ja lisäksi jäi maratonilla 89. sijalle. Kesäolympialaisissa 1992 Barcelonassa hän putosi ensimmäisellä kierroksella 1 500 metrin juoksussa, jossa jäi eränsä kymmenenneksi, ja 4 × 400 metrin viestijuoksussa, jossa jäi eränsä kahdeksanneksi.
Arttu Ruotsalainen (jääkiekkoilija, 2000)
Arttu Ruotsalainen (s. 23. elokuuta 2000 Kouvola) on suomalainen jääkiekkomaalivahti, joka pelaa SM-liigajoukkue Vaasan Sportissa. Ruotsalaisen kasvatusseura on Joensuun Jokipojat.
Kaleka Mutoke
Mutoke kilpaili vielä kesäolympialaisissa 1996 Atlantassa ja jäi maratonilla 96. sijalle.
Electronic Arts
1999–2013
EA alkoi siirtyä kohti digitaalisten pelien ja palveluiden suorajakelua ostamalla verkkopelisivusto Pogo.comin vuonna 2001 ja vuonna 2009 Playfishin.
EA vahvisti helmikuussa 2006 vähentäneensä 5 prosenttia kokonaishenkilöstöstään. Kesäkuussa 2006 EA osti Mythic Entertainmentin, joka oli keskittynyt kehittämään online-roolipelejä.
Toimitusjohtaja Probst erosi helmikuussa 2007 mutta jäi kuitenkin hallitukseen. Hänen seuraajaksi valittiin John Riccitello, joka oli aiemmin työskennellyt EA:ssa useita vuosia.
Helmikuussa 2008 paljastettiin, että EA oli tehnyt ostotarjouksen kilpailevasta Take-Two Interactivesta. Take-Twon lautakunta hylkäsi alkuperäisen tarjouksen 25 dollaria osakkeelta, ja EA muutti sen 26 dollariksi osakkeelta ja ilmoitti tarjouksen julkiseksi. Saman vuoden syyskuussa EA kuitenkin peruutti Take-Twon ostotarjouksen.
Vuoden 2008 talouskriisin vuoksi EA:lla oli odotettua huonompi kolmas neljännes, johon osui myös joulumyynnit, ja joutui vähentämään helmikuussa 2009 noin 1 100 työpaikkaa eli noin 11 prosenttia työvoimasta. Marraskuussa EA ilmoitti laajemman vuosineljänneksen tappion ja sanoi vähentäneensä 1 500 työpaikkaa eli noin 17 prosenttia työvoimasta. Tilanne johti myös Pandemic Studiosin sulkemiseen.
EA julkaisi kesäkuussa 2011 digitaalisen jakeluohjelmiston Originin, jolla käyttäjä voi ostaa videopelejä internetistä tietokoneelle. Tämän jälkeen Valve Corporationin kehittämä videopelien jakelualusta Steam ilmoitti muutoksissa myymäläkäytännössä ja kielsi pelien sisäiset ostokset, jotka eivät olleet sidoksissa Steamiin. Muutoksen jälkeen useita EA:n pelejä, kuten Crysis 2, poistettiin. Heinäkuussa 2011 EA ilmoitti ostaneensa PopCap Gamesin, joka on esimerkiksi kehittänyt pelit Plants vs. Zombies ja Bejeweled.
2013–
EA osti Disneyltä toukokuussa 2013 yksinoikeuden Tähtien sota -pelien kehittämiseen. Osto tapahtui pian sen jälkeen, kun Disney oli sulkenut LucasArtsin. EA varmisti lisenssinsä vuoteen 2023 ja aloitti uusien Tähtien sota -projektien tuottamisen useilla studioilla, kuten BioWarella, DICE:llä, Motive Studiosilla ja Respawn Entertainmentilla.
EA ilmoitti huhtikuussa 2015 sulkevansa erilaisia ilmaispelejä saman vuoden heinäkuussa, mukaan lukien pelit Battlefield Heroes, Battlefield Play4Free ja Need for Speed: World. Saman vuoden heinäkuussa EA saavutti historiansa korkeimman osakekurssin 71,63 dollaria ja ylitti helmikuussa 2005 tulleen ennätyksen, 68,12 dollaria. Nousu johtui osittain Star Wars: Battlefront -sarjan uudelleenkäynnistyksestä.
Electronic Artsin osakkeiden arvo kärsi 6. helmikuuta 2019 noin 13,3 prosentin laskun, mikä oli pahin lasku sitten vuoden 2008 halloweenin. Tämä johtui suurelta osin Battlefield V -pelin markkinoinnista, koska se julkaistiin lokakuun 2018 lomakauden jälkeen. Osakkeiden arvo laski jo elokuusta lähtien, kun EA ilmoitti, että Battlefield V:n julkaisu lykätään marraskuuhun. Julkaisemisen jälkeen peli sai sekavan vastaanoton ja myi miljoona kopiota vähemmän kuin odotettiin. Osakkeiden arvo nousi 9,6 prosenttia Apex Legendsin yllätysjulkaisulla, joka keräsi 25 miljoonaa pelaajaa viikossa ja päihitti Fortniten 10 miljoonan ennätyksen. Maaliskuussa 2019 Wilson ilmoitti vähentävänsä 350 työpaikkaa eli noin 4 prosenttia työvoimasta, pääasiassa markkinointi-, kustantamis- ja operaatioryhmistä.
EA ilmoitti lokakuussa 2019, että se palaa Steamiin marraskuussa julkaistavan Star Wars Jedi: Fallen Order -pelin myötä ja tuomalla EA Access -tilauspalvelun.
COVID-19-rajoituksien ja online-pelien kysynnän kasvun myötä EA:n liikevaihto kasvoi 1,4 miljardiin dollariin vuoden 2020 ensimmäisellä neljänneksellä.
EA uudelleenbrändäsi sekä EA Accessin että Originin EA Playksi 18. elokuuta 2020. Tilauspalvelun hinta ja edut pysyivät ennallaan. EA kertoi tekevänsä muutoksen palveluidensa virtaviivaistamiseksi yhdelle tuotemerkille. EA Play tuli myös saataville Steamiin 31. elokuuta 2020, ja EA kertoi lisäävänsä tilauspalveluun uusia ominaisuuksia tulevina kuukausina. Myös vuosittaisen EA Play -tapahtuman nimi vaihdettiin EA Play Liveksi. Myöhemmin EA ilmoitti suunnitelmansa myös muuttaa Originin työpöytäsovellus EA Desktop Appiksi.
Yritys
Electronic Artsin pääkonttori sijaitsee Redwood Cityssä, Kaliforniassa. Yhtiö työllisti maaliskuun 2021 lopulla noin 11 000 vakituista työntekijää, joista 64 prosenttia oli Yhdysvaltojen ulkopuolella. Yhtiön suurin osakkeenomistaja oli elokuussa 2020 amerikkalainen sijoitusyhtiö The Vanguard Group.
Johtoryhmä
Elokuussa 2020 Electronic Artsin johtoryhmään kuuluivat toimitusjohtaja Andrew Wilsonin lisäksi Blake Jorgense, Laura Miele, Chris Bruzzo, Ken Moss, Mala Singh, Jacob Schatz, Joel Linzner, Ken Barker ja Matt Bilbey.
Electronic Artsin hallitukseen kuuluu yhdeksän jäsentä. Elokuussa 2020 hallitukseen kuuluivat hallituksen puheenjohtaja Larry Probst, toimitusjohtaja Andrew Wilson, Leonard Coleman, Jay Hoag, Jeffrey Huber, Talbott Roche, Richard Simonson, Luis Ubiñas ja Heidi Ueberroth.
Talous
Electronic Arts on listattu NASDAQ-pörssiin ja yhtiö myös kuuluu NASDAQ-100-indeksiin.
Electronic Artsin liikevaihto maaliskuussa 2023 päättyneellä tilikaudella oli 7,426 miljardia dollaria, nousua oli tullut vuoden 2022 tilikaudelta 435 miljoonaa dollaria. Electronic Arts saa tulojaan tuotteista ja palveluista. Tuotteita ovat esimerkiksi FIFA- ja Battlefield -pelinimikkeet ja palveluita ovat esimerkiksi ladattavat sisällöt ja maksulliset tilaukset. Yhtiön kokonaistuloista 68 prosenttia oli palveluista ja 32 prosenttia tuotteista tilikauden 2019 aikana.
EA Worldwide Studios
EA Worldwide Studios on organisaatio, joka yhdistää useita eri kehitysstudioita, kuten EA Mobilen ja BioWaren.
EA Sports
EA Sports on EA:n urheilubrändi, jonka peleistä suurimman osan on kehittänyt EA Vancouver. EA Sports tuottaa vuosipainoksia useista urheilupeleistä kuten NHL-, NBA- ja FIFA-sarjan pelit. Vuonna 2011 Forbes listasi EA Sportsin kahdeksanneksi arvokkaimmaksi urheilubrändiksi luettelossaan, arvoltaan 625 miljoonaa dollaria.
SEED
The Search for Extraordinary Experiences Division (SEED) on EA:n sisäinen ajatushautomo, jonka tehtävänä on tutkia tekniikkaa ja innovaatioita, jotka voisivat parantaa pelejä entisestään. Se paljastettiin ensimmäisen kerran E3 2017 -tapahtumassa ja sillä on toimistot Montrealissa ja Tukholmassa.
EA Partners (1997–)
EA Partners on yhteisjulkaisuohjelma, joka on omistettu kolmansien osapuolten kehittäjien kehittämien pelien julkaisemiin ja jakeluun. EA Partners aloitti nimellä EA Distribution vuonna 1997, ja silloin sitä johti Tom Frisina. Vuonna 2003 EA:n presidentti John Riccitiello vaati EA Distributionin uudelleennimeämistä nähdessään potentiaalin tuoda markkinoille lisää itsenäisiä kehittäjiä ja tuloja. Vaikka he muuttivat nimen EA Partneriksi vuonna 2003, Riccitiello jätti EA:n seuraavana vuonna, mikä häiritsi suuntaa, johon ohjelma oli pyrkinyt menemään.
Huhtikuussa 2013, osana suurta 1 000 työntekijän lomautusta, monet toimittajat väittivät, että EA Partners suljetaan myös huonon kaupallisen suorituskykynsä vuoksi. EA Partnersia ei kuitenkaan suljettu, koska yritys keskitti toimintansa uudelleen. EA Partners pysyi toimimattomana seuraavien vuosien ajan, kunnes EA Partners liittyi EA Originalsin kanssa Strategic Growth -ryhmään elokuussa 2018. EA Partners elvytettiin maaliskuussa 2019 Velan Studiosin toimesta, joka muodostettiin entisistä Vicarious Visionsin päälliköistä.
EA Originals (2017–)
EA Originals on Electronic Artsin ohjelma, jonka avulla tuetaan itsenäisten studioiden kehitettyjä videopelejä. EA rahoittaa kehitystyöhön varattua rahaa, ja kun peli on kerännyt rahat takaisin, kaikki ylimääräiset tuotot menee pelin luoneelle studiolle. Ohjelma julkistettiin E3 2016 -tapahtumassa, ja se perustuu menestykseen, jota he saivat Unravelilla vuonna 2015. Ensimmäinen ohjelman alla luotu peli oli Fe, joka julkaistiin vuonna 2018 ja sitä seurasi toimintapeli A Way Out. E3 2019 -tapahtumassa EA ilmoitti, että on julkaisemassa kolme uutta EA Originals -peliä, jotka ovat Hazelight Studiosin It Takes Two, Zoinkin Lost in Random ja Glowmaden RustHeart.
Electronic Artsin huomattavia julkaisuja
Yhtiön julkaisemia pelejä:
Kritiikki
Vuonna 2004 alkoi julkisuudessa liikkua tietoja EA:n vaatimasta palkattomasta ylityöstä (crunch time) ja kireistä tuotantoaikatauluista. Vuonna 2006 yhtiö sovitteli yli 200 työntekijän nostaman oikeuskanteen 14,9 miljoonalla dollarilla. Kiista syntyi maksamattomista ylitöistä. Sovittelun jälkeen he saivat samat edut ja korvaukset kuin tuntityöläiset. Kiista koski helmikuun 2001 ja helmikuun 2006 välistä viisivuotiskautta.
Huhtikuussa 2012 Consumerist.com -sivustolla pidetyssä kyselyssä Electronic Arts valittiin Amerikan surkeimmaksi yritykseksi. Kyselyyn vastasi yli 250 000 käyttäjää ja EA voitti kyselyiden kärjessä aiemmin olleet AT&T:n ja Walmartin. Kyselyn viimeisellä kierroksella EA:ta vastassa oli Bank of America, jonka EA voitti 50 757 äänellä tai 64,03 % osuudella. Kyselyn tulokseen vaikutti monien mielestä Mass Effect 3:n lopusta syntynyt kohu. Muita kyselyn voittoon vaikutaneita tekijöitä olivat ladattavan lisäsisällön julkaiseminen peleihin heti julkaisun yhteydessä ja EA:n tapa ostaa pienempiä peliyrityksiä kilpailun murskaamiseksi. EA:ta edustanut John Reseburg vastasi sanomalla "olemme varmoja, että pankkien johtajat, öljy-, tupakka- ja aseyritykset ovat helpottuneita, etteivät ne olleet listalla tänä vuonna. Aiomme jatkaa palkittujen pelien ja palvelujen tekemistä, joita yli 300 miljoonaa ihmistä pelaavat ympäri maailmaa."